
Дерсни мураты:  чыгъарманы структурно-семантика халда анализ этиуню кючлендириу; творчество халда ишлеуню бардырыу; Къулийланы Къайсынны «Перекоп» деген чыгъармасына таяна, инсанны, къылыкъны айныууна эс буруу.
Дерсге керек затла: Презентация,11-чи классха малкъкар адабият, дидактика материал (малкъар поэзияда табийгъат болумланы магъаналары).
Технология - Система Е.Н.Ильина: преподавание литературы как предмета, формирующего человека.
Чыгъарманы структурно-семантика халда анализ этиуню айныта, дерс  тинтиу амал бла ётеди.
Окъуучуланы дерсде этиллик иш бла шагъырей этиу   
Дерсни планы:
1. Къулийланы Къайсынны «Перекоп» деген чыгъармасы - жигитликге баллада.
2. Балладаны поэтика фикирчилигини тагылары.
3. Структура - семантика халда чыгъарманы тинтиу
    а) чыгъармада табийгъат болумланы кючлери, магъаналары;
   б) чыгъармада суратлау амалла; 
в) чыгъармада  тыйгъыч белгилени кючю;
г) балладаны бёлюмлерини ёзек сёзлени кючю бла байламлыкъаларын тохташдырыу.
4.   Окъуучула кеслерини оюмларына кёре, чыгъармагъа кластер къурау.
Дерсни барыуу:
Презентация. Крым (Презентацияда  Крымны картада жери)
Устазны сёзю: Кърымны къоруулау фашистледен 1944 жылда башланнганды. Тёртюнчю Украин фронтну  аскери Перекоп бла Сивашны ётюп, Кърым аулакълагъа жайылгъан эдиле. Айны ичинде ол жерлени фашистледен тазалайдыла. Ол сермешледе Къайсын Кешокъланы Алим бла бирге болгъанды. Къайсын: «Ол октябрь айны ахыры эди…Кёп бушуулу эм ачы затлагъа шагъатлыкъ этгенме. Хорламны бети ачыкъ эди. Кёп тутмакъгъа тюшгенле   да бар эдиле…Мелитопольну къоруулауда бизни авиация кёкню эркинлигин фащистлеге бермей эди. Совет танкала кючлерин - къарыуларын аямай эдиле. Кюз кечеледе Перекопну солдатла кёкюреклерине дери суугъа батып, сауутлары бла, пушкалары бла 3,5 км жолну ёте эдиле. Ол кюнле бек бушуулу эм ауур кюнле эдиле. Адам улу не бушуугъа да чыдаяллыкъды десем, эсиме Сиваш бла Перекоп келеди.  Къаллай уллу кюч бар эди! Къаллай адамла!  Поэзия ол жылланы драма халын толу ачыкъларгъа керекди: чексиз жигитликни, чексиз адамлыкъны. Жашаргъа бек сюйгенле, жанларын ата журт ючюн аямай эдиле. Кёзбаугъа, ариу сёзге мында жер жокъ эди...
Чыгъарманы сынжыр халда окъуу. Окъуучуланы къолларында къарындашла, керек ёгек сёзлени тюплерин ызларгъа.
Биринчи бёлюмюн чыгъарманы устазны болушлугъу бла тинтиледи. Къалгъан кесеклени, окъуучула юч жыйыннга бёлюнюп, кеслери алларына ишлейдиле.
Жыйынны ишлерин таблицагъа жыйышдырыу
	№
	
Чыгъармадан юзюк
	
Табийгъат болумла

	 
 Магъанасы


	Суратлау амал


	1
	Табабыз нал хурттакланы 
Кёп жылла жаууну жуудула
	
жауун
	жылланы байламлыкълары
	

	
	Кетген жылланы желлери
бюгюн бизни 
башыбызда сызгъырыша жангыдан
	
жел
	жылланы байламлыкълары
	
Жан салыу

	
	Тюрк индекни къургъан къумун, урушха кире, жутабыз биз да бюгюнлюкде
	
къум
	чыдамлыкъ
	

	
	Эринлерибизде Сивашны тузлу сууун биз да ала кибик элтебиз
	
тузлу суу
	чыдамлыкъ
	

	2
	Суу жокъ.. Къар жокъ.. Жауун жауса эди…
	
суу, къар, жауун

	Солдатланы къыйналгъанлары. Аны кётюрмезге амал жокъ!
	Бош айтымла кючю бла бу юзкюк кесгини окъулады. Кесгин окъулуу къыйынлыкъны уллулугъун белгилейди. Кёп точкала да анга шагъатлыкъ этедиле.

	
	
	
	Къ, м, р. гъ. кысыкъ тауушла адамланы къызгъан кёкюреклерин суугъа амалсызлыкъларын белгилейди.

	Аллитерация

	3
	Тюрк индекни жулдузла кёп жауунла, башында сызгъырып ёте желле.
	
жел, жауун

	Жылланы байламлыгъы
	Жан салыу

	
	Ала эртте болгъандыла ханс, топуракъ…Алай, азатлыкъ болмаз топуракъ, ханс..
	
ханс
	
Болгъандыла - болмаз

	Антитеза

	4
	Февральда жауун кюнле урушда!
	
жауун
	къыйынлыкъ

	Аталгъан айтым.
Аталгъан айтымны кючю бла табийгъат болум (жауун февральда) солдатланы къарыуларын алгъанын белгилейди. Урушдан, сермешден сора да тёзерге, чыдаргъа керек эдиле ол табийгъат болумлагъа.

	
	Алайлай бузлу сууукъ жел урады ингирликде.
	сууукъ жел
	
къыйынлыкъ

	

	5
	Бу балладаны уруш желле этдиле.
Аны ёлюсюню юсюнде учхан желле, Аны зыбыр чачын суху сылагъан желле.
	
жел
	
эрлик, чыдамлыкъ    ёлюсюздюле                              
	жан салыу

	
	Айта болурла мудах.
Айта болурла жарыкъ
	
	
Эсде къаллыкъды
	анафора


	
	Элтигиз мени алгъа!
	
	
Жигитликни шарты
	рефрен

	6
	Барырбыз алгъа. Сюреди алгъа!
	
	
Азатлыкъ ючюн ёлебиз
	многоточие
восклицание

	
	Къургъакъ къумну ашыгъып жута…
	къум
	
Чыдамлыкъ
	



Чыгъармада табигъат болумланы кючю, жери
Малкъар поэзияда табийгъат болумланы кючлери бла поэтле жазгъан чыгъармаларыны ниет магъаналарын, инсанны ич дуниясын ачыкъларгъа болушлукъ этедиле. Сёз ючюн, «жауун» Олмезланы Мурадинни поэзиясында сабийликни  хычыуун сезимиди, Созайланы Ахматны поэзиясында  жашауну илишаны, Уяналаны Аминатны назмуларында - тазалыкъны шарты.( Приложение1) Жел  бирде - кёчгюнчюлюкню сыфаты. Бирде чексиз къыйынлыкъны шарты, бирде- заманны терк ётгени. .( Приложение 2)  
 «Перекоп» деген чыгъармада желни кючю уллуду. Батырланы жолу деген юзюкде жауун - ётген ёмюрню жылларын белгилейди; жел - ол жыллада болгъан къайгъырыула. Экинчи кесегинде - суу - хауача адамны чархына керек зат. Къум - амалсызлыкъны белгиси. Ючюнчю кесегинде топуракъ, ханс - адамны эсинден кетмезлик затла. Тёртюнчю кесегинде - къар.( Приложение 3)  Бу суратлау сыфатха энчи эс бурургъа сюеме. Малкъар поэзияда къар бирде - жангызлыкъ, бирде хычыуун сезимлени эсгериу, бирде - муратны толмагъаны. Къйсын а  къарны тауушлукъ сыфатлагъанды кесини поэзиясында. Сёз ючюн Къайсынны поэзиясында «къар» -сюймеклик, чыдамлыкъ, жангылыкъ, ёмюрлюк, жашау, ёлюм, къыйынлыкълагъа чыдай билиу, жарыкълыкъ, сууукълукъ. «Перекоп» чыгъармада уа къар- чыдамлыкъны белгиси.
Сынжыр халада ёзек сёзлени кючю бла чыгъарманы ниет байлыгъын ачыкълау.




Къыйынлыкъ кезиуча, жигитлик да кезиудю. Инсан урушну жылларында атала ичгендиле Сивашны тузлу сууун. Бюгюн Ата журтну гитлерчи басхынчыладан къутхара, урушха жангы тёлю киреди. Аны себепли «биз да барабыз» деген айтымны биринчи  белгилейбиз.(Айтымны ичинде уа - да - байламны). «Ол барыу» тынч ишледен тюйюлдю. Болумну къыйынлыгъын, аны кётюрюрге амалы болмагъанны «суу жокъ» деген деген назму тизгин белгилейди.Суу тамычы жан сакъларыкъ дарман кибикди. Солдатла окъдан, топдан угъай, бир тамычы суу болмагъандан, къургъакъ кесеуле болуп жыгъыладыла. Андан ары сынжырыбызны «алтын керек тюйюл», «о, къар болса эди» деген сёзле байлайдыла.
           Жер юсюнде залимле жашагъанлы къадар зулмучулукъ да жашайды. Алай ол адамны инсанлыгъын, эрлигин хорлаялмайды. Капитан Саанянны батырлыгъына табу этиу,  бары адам батырлыгъына табу этиу болады. Алай бла азатлыкъ да ёлмейди. Азатлыкъ ючюн ёледиле солдатла, аны ючюн барадыла бузну, къумну, жауунну, желни хорлап. Ол жигитлик айтылып турур. Жигитлик - къууанчды. Жол жарытхан жулдуз болургъа ким сюймейди! Аны ючюн адамны ётю, тёзюмю болургъа керекди. Ёлюмню унутуп, хорларгъа, алгъа барыргъа итиниу бла романтикалы ёхтем ауаз бла да андан бошайды Къайсын назмусун.  
Творчество ишле. Чыгъармагъа кластерле къурау.
Биринчи жыйын.
                 Урушну хорламын капитан Саанянча жашла келтиргендиле. Саанянча жашла социализм къыралыбызда кёп болгъандыла: эрменлиле, узбеклиле, украинле, таулула, черкеслиле…Аллай адамланы чексизлигин бизни жыйын гюлню сыфатында ачыкъларгъа сюйгенди. Гюлню кесекчиклери бирине бири жалгъанып, ариу, тамаша гюл къуралады. Солдатла да алай, бирликде ата журтларына хорлам келтиргедиле. Аны себепли «капитан Саанян» деп биз бир кесекчигине жазгъанбыз. Гюлню ортасына «алгъа» деген сёз. Нек? Адам жашауунда дайым алгъа барыргъа керекди; урушда, мамыр жашауда да. Алгъа барыргъа жашауда къыйынды. Ол батырланы жолуду. Батырлыкь гюлню бутагъында жазылыпды. Дунияны тутуругъу - тиширыу. Къайсынны чыгъармасында ол толу ачыкъланады. Урушха баргъан солдатла «тансыкъ бола, тюшлеринде кёре, къара чачлары эшилген къызлагъа»...Аны себепли ол тизгинлени биз гюлню тамырына жазгъанбыз.(Приложение 4)
Экинчи жыйын.
             «Перекоп» деген чыгъарманы бизни жыйын гебенекни сыфатында белгилегенбиз. Жашау - гебенек кибик учхара зат. Ол саугъады бизге. Аны сакъ жюрютюрге керекбиз. Гебенекни къанатларында «суу жокъ», «къыйынды», «капитан Саанян», «азатлыкъ ёлмейди» деген сёзлени сайлагъанбыз. Нек? Сууну къытлыгъы- солдатланы чексиз къыйналгъанларын белгилейди. Къыйналмайын хорлам келмейди. Хорлам биргесине азатлыкъны келтиреди. Ол а -ёлюмсюздю. Ол ёлюмсюзлюкню уа бизге саугъа этгенле Саанянча солдатладыла.  (Приложение5)
Ючюнчю жыйын.
          Уруш.Уруш.Уруш. Уруш аз да, кёп да болмайды. Урушну бир кюню окъуна миллетге кёп хата келтирликди. Ол, къара туман болуп, дунияны басады. Аллай урушлада от жанып, жылыуун бергенича, кёп солдатла жанларын мамыр жашау ючюн бергендиле. Отну жандыргъанла- батальон. Солдатла, отунла жаннганча, кеслерини жанларын къазауутха ата эдиле. Ол отну жилтинлеринде  «алгъа» барыргъа керек эди. Алгъа баргъан бек къыйын. Эрлик,ёлюм да къыйын. Азатлыкъ ёлмейди, Саанянча жашла кеслерин от этип, мамыр жашау ючюн жанларын берселе.(Приложение 6)
Устазны сёзю:
          Жашауда, урушда да сюймеклик ата журтха таркъаймайды. Эрликни тагылары не заманда да туугъан жерни теренинден, ата ташдан саркъадыла. Ата журтну сакълау - хар тёлюню кеси аллына тамам этерге тийишли борчду. Аны ючюн урушха кирген - адамны инсан даражасыды. Ата журт бла адамны баш эркинлиги деген ангыламла бир бирден энчи тюйюлдюле.  Аны себепли капитан Сааняннга да Ата журтну азатлыгъы аны ёз жашауундан эсе багъалады. Ата журтха сюймеклигин капитан Саанян  эрлиги бла кёргюзтеди. Аны иши, мураты - азатлыкъгьа жол бериудю. Анга уа кёп тёзюмлюк керекди. Ол тёзюмлюк жигитлик туудурады. Жигитлик бла ёлсенг, атынг байракъ болур. Мамыр жашауда уа атынг жулдуз кибик жана, кёплени жолларын жарытыр. Алайлыкъ бла азатлыкъ ёлмейди.  (Приложение 7). Къан къазаутха кирип, кишиликге баш уруп, атланы нал хурттакларын табып, жанларын  жерлерине къурман этген жашларыбызны унутмайыкъ. Жерибизге, ташларыбызгъа ие болуп жашагъан ол насыпды.Малкъар тилингде китап окъугъан да насыпды. Къайсын миллетибизни атын битеу дуниягъа айтдыргъан - ол да насыпды. Нал да бу кластерде - насыпны белгисиди. Ол насыпны багъасы уа- жашлай, къазауатда къанлары   жерге сингнген аталарыбыз, къарындашларыбыз,ахлуларыбыз, тенглерибиз. (Приложение8)

